**Kuopion taidemuseo** on Pohjois-Savon alueellinen vastuumuseo. Museo oli ennen aluetaidemuseo, ja se syntyi lähes 30 vuoden suunnitelmien ja tilapäisten näyttelytilojen kauden jälkeen vuonna 1980.

Taidemuseo sijaitsee kaupungin keskustassa tuomiokirkon vieressä, lähellä kauppatoria. Talo on entinen pankkirakennus. Talo rakennettiin 1902–1904 Kansallis-Osake-Pankin toimitaloksi. Taloa laajennettiin Vuorikadun puolella 1924–1925 samalla kun talon alkuperäinen kulmatorni purettiin. Talon nykyinen julkisivu on vuodelta 1958.

Kokoelmat
---------

Kuopion taidemuseon kokoelmiin kuuluu noin 6 700 teosta. Kokoelmat muodostuvat pääosin suomalaisesta taiteesta. Kokonaisuus muodostuu Kuopion taidemuseon, Kuopion kaupungin, Osk. Huttusen, Leonardo da Vilhun ja Pekka Halosen kokoelmista sekä muista yksittäisistä kokoelmista.

Kuopion taidemuseon omaa kokoelmaa on kartutettu vuodesta 1981. Se sisältää yli 800 teosta, joista valtaosa on pohjoissavolaista nykytaidetta ja taihdehistorian klassikoita 1800-luvulta nykypäivään. Kokoelma on esillä Lintukoto-perusnäyttelyssä. Siihen kuuluu muiden muassa Juho Rissasen ja Von Wrightin veljesten töitä.

Kuopion kaupungin kokoelmaa on kartutettu vuodesta 1949 alkaen ja siihen kuuluu yli 1 900 teosta. Teokset ovat pääasiassa esillä ympäri kaupunkia muun muassa virastoissa, laitoksissa ja muissa julkisissa tiloissa.

Osk. Huttusen taidekokoelmaan kuuluu 91 teosta, jotka Huttunen testamenttasi Kuopion kaupungille "Savon taidemuseon aluksi". Leonardo da Vilhun eli Risto Vilhusen kokoelma kattaa yli 2 000 teosta, pääasiassa piirrostaidetta ja grafiikkaa suomalaisilta nykytaiteilijoilta. Kokoelma lahjoitettiin taidemuseolle vuonna 2010. Vuonna 2008 taidemuseo sai talletuksena Pekka Halosen 150 teoksen kokoelman, joka sisältää erityisesti 1980-luvun kotimaista ja kansainvälistä maalaustaidetta.

Muita kokoelmia ovat muun muassa Kuopion Luonnon Ystäväin Yhdistyksen ja J. Fr. Tuhkasen kokoelmat.

Saastamoisen säätiön teoksia oli museon hallussa 1980–1999, mutta tilojen puutteen vuoksi kokoelma talletettiin Espoon kaupungille ja sijoitettiin EMMAan vuonna 1999.

Näyttelyt
---------

Vuoden 2008 suuri näyttely oli Kuopion Kuvataiteilijat ry Ars Libera 50-vuotisnäyttely. Näyttely oli esillä 10.10.2008-1.2.2009.

Lähteet
-------

1. 1 2  Kuopion taidemuseo Museokortti, museot.fi. Viitattu 25.6.2017.
2. ↑  Museotilasto – Tilastohaku – 2016 (Valitse tilastotieto\* -kohdasta valittu museoksi *Kuopion taidemuseo*, näytettäväksi taustatiedoksi *Museotyyppi* ja näytettäviksi muuttujiksi *Kaikki käynnit yhteensä*, *Ilmaiskäynnit yhteensä* ja *Maksetut käynnit yhteensä*) Museoviraston museotilasto, museotilasto.fi. Viitattu 25.6.2017.
3. ↑  Historia Kuopion taidemuseo. Viitattu 1.10.2015.
4. ↑  Museo Kuopion taidemuseo. Viitattu 1.10.2015.
5. ↑  Hannu Magnusson : Oskar Flink – työn ja toimen mies. Kuopio 2010, Kuopion Isänmaallinen Seura ry, sivu 14
6. ↑  Kokoelmat Kuopion taidemuseo. Viitattu 1.10.2015.
7. ↑  Kuopion taidemuseon kokoelma Kuopion taidemuseo. Viitattu 1.10.2015.
8. ↑  Kuopion kaupungin kokoelma Kuopion taidemuseo. Viitattu 1.10.2015.
9. ↑  Osk. Huttusen kokoelma Kuopion taidemuseo. Viitattu 1.10.2015.
10. ↑  Leonardo Da Vilhun kokoelma Kuopion taidemuseo. Viitattu 1.10.2015.
11. ↑  Pekka Halosen kokoelma Kuopion taidemuseo. Viitattu 1.10.2015.
12. ↑  Muut kokoelmat Kuopion taidemuseo. Viitattu 1.10.2015.
13. ↑  Emma-museo aukeaa komeasti
14. ↑  Emma uudistaa kokoelmanäyttelynsä[vanhentunut linkki]
15. ↑  EVVIVA! Ars Libera 50 vuotta 10.10.2008-1.2.2009


|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Perustiedot Wikidatassa: Kuopion taidemuseo (Q11873586)ohje |
| --- |
|  |
| esiintymä kohteesta | taidemuseo, museo |
|  |
| valtio | Suomi |
|  |
| sijaitsee hallinnollisessa yksikössä | Kuopio |
|  |
| katuosoite | Kauppakatu 35, 70100 Kuopio |
|  |
| koordinaatit | 62°53′31″N 27°40′58″E﻿ / ﻿62.8919°N 27.6828°E﻿ / 62.8919; 27.6828 |
|  |
|  |

 |